
O B A V J E Š T E NJ E
MJESNIM ZAJEDNICAMA I NEVLADINIM ORGANIZACIJAMA 
NA PODRUČJU GLAVNOG GRADA
O PREDLAGANJU TEMA ZA PROGRAM RADA
SKUPŠTINE GLAVNOG GRADA ZA 2027. GODINU


 	U cilju izrade Programa rada Skupštine Glavnog grada za 2027. godinu, Služba Skupštine je, saglasno odredbama člana 134 Poslovnika Skupštine Glavnog grada (″Službeni list Crne Gore - opštinski propisi″, br. 31/19, 16/20, 43/20, 45/25 i 51/25), preduzela aktivnosti na pribavljanju predloga i mišljenja o temama koja treba unijeti u Program rada.

	Programom rada definišu se aktivnosti Skupštine i njihov osnovni sadržaj, nosioci posla i rokovi za razmatranje pojedinih pitanja.

	Pored subjekata koji teme za Program rada predlažu u okviru vršenja poslova iz svog djelokruga (gradonačelnik, radna tijela Skupštine i klubovi odbornika), predloge i mišljenja o temama koje je potrebno unijeti u Program rada, mogu, saglasno članu 134 Poslovnika Skupštine, podnijeti mjesne zajednice i nevladine organizacije sa područja Glavnog grada.

	S obzirom da Program rada sadrži normativni i tematski dio, potrebno je, u normativnom dijelu, ukazati na razloge za donošenje propisa koji se predlažu i naznačiti pitanja i odnose koje tim propisom treba urediti, a za tematski dio (analize, informacije, izvještaje), naznačiti osnovni cilj, odnosno razloge za razmatranje odgovarajućeg informativnog materijala i dati kratak sadržaj pitanja koja treba obraditi.

    	Mjesne zajednice i nevladine organizacije mogu predloge i mišljenja o pitanjima koja treba unijeti u Program rada Skupštine Glavnog grada za 2027. godinu, dostaviti Službi Skupštine, preko pisarnice Glavnog grada, ulica Njegoševa 20, Podgorica, najkasnije do 6. novembra 2026. godine. 

